Diari Oficial de la Generalitat Valenciana


Sumari del DOGV 4738, del 23-04-2004 (2004/3881)

Informació pública del programa d'actuació integrada per al desenvolupament del pla parcial sector Castelló Golf Paratge El Rincón, d'Hondón de las Nieves (Alacant).
---------------------------------------------------------------------------------------------------------------------------------------------------------------------

### Dades del document

Número de DOGV
:   4738

Data del DOGV
:   23-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3881


Organisme emissor
:   Notaria de Miguel Angel Requejo Marcos

Tipus de document
:   Anunci

Informació pública del programa d'actuació integrada per al desenvolupament del pla parcial sector Castelló Golf Paratge El Rincón, d'Hondón de las Nieves (Alacant). [2004/M3881]
  
Miguel Angel Requejo Marcos, notari del Col·legi de València, amb residència a Aspe (Alacant) dona fe:
  
Que la mercantil Castelló, Construcciones e Infraestructuras, SL, amb CIF B-03264058 i domicili social al carrer de la Santa Faç, número 97, d'Aspe, m'ha requerit per a la protocol·lització de l'alternativa tècnica, l'homologació sectorial modificativa, el pla parcial, l'avantprojecte d'urbanització, estudi d'impacte ambiental, d'acord amb les especificacions del programa d'actuació integrada per al desenvolupament del pla parcial sector Castelló Golf Paratge El Rincón, d'Hondón de las Nieves (Alacant), que val de base per a l'adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I mitjançant el present edicte, es fa constar:
  
L'objecte i les característiques essencials de la iniciativa tècnica.
  
Programa per al desenvolupament de l'actuació integrada del pla parcial sector Paratge El Rincón, d'Hondón de las Nieves, acompanyat dels corresponents projectes d'homologació, pla parcial, avantprojecte d'urbanització i estudi d'impacte ambiental, per tal de definir les característiques bàsiques i la realització de les obres a realitzar.
  
La notaria on estan depositats els documents està situada al carrer del Doctor Fleming, número 4, baix, d'Aspe (Alacant).
  
Els exemplars depositats a l'Ajuntament d'Hondón de las Nieves, situat a la plaça de la Villa, número 1, s'identifiquen com a:
  
- Programa d'actuació integrada per al desenvolupament del pla parcial sector Castelló Golf Paratge el Rincón, d'Hondón de las Nieves.
  
S'avisa que en el termini 20 dies, comptats des de la publicació de l'últim anunci, qualsevol persona podrà comparéixer en la dita notaria per a obtindre una còpia de l'acta d'exhibició d'esta.
  
La possibilitat de consultar a l'Ajuntament d'Hondón de las Nieves les actuacions derivades de la documentació depositada, així com la de presentar-hi, per a incorporar-les a aquella, tant al·legacions com alternatives tècniques que pretenguen competir amb l'exposada al públic, així com en el seu moment, les proposicions juridicoeconòmiques per a l'execució d'estes.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar alguna alternativa tècnica substancialment distinta a la inicial i prestarà caució per a això per un import no inferior al 2% del cost previst de les obres d'urbanització.
  
L'acte d'obertura de pliques tindrà lloc en la data hàbil següent a la conclusió del termini per a presentar-les.
  
Als efectes de la remissió d'avís als propietaris cadastrals en virtut del que disposa l'article 46.3 de la Llei Reguladora de l'Activitat Urbanística i els articles 58 i 59 de la Llei 30/1992, modificada per la Llei 4/1999 de Règim Jurídic de les Administracions Públiques i del Procediment Administratiu Comú, el present edicte val per a notificar als propietaris cadastrals.
  
I perquè tinga els efectes oportuns lliure el present edicte.